
 DR.30.10.2003 

 

62 

sebelum tamatnya tempoh sesuatu Rancangan Malaysia.  Penangguhan projek-projek yang 
telah dijanjikan kepada orang ramai boleh menjejaskan imej baik Kerajaan Barisan Nasional 
di kaca mata rakyat jelata.  Di dalam kawasan saya sudah ada projek-projek begini yang 
dijanjikan pada tahun 2000, seperti projek poliklinik di kawasan Taman Universiti masih 
belum dilaksanakan dan projek persimpangan di Jalan Skudai dan Jalan Pontian, iaitu 
projek jejantas.  Pengguna kenderaan di kawasan itu telah dijanjikan tiga kali dari tahun 
1996 hingga sekarang masih belum dapat dilaksanakan, ini adalah persoalannya. 

 Tuan Yang di-Pertua, walaupun Rancangan Malaysia cuma merupakan satu 
rancangan yang boleh dipinda jika perlu, saya percaya adalah menjadi harapan orang 
ramai agar semua projek yang dicadangkan dalam satu Rancangan Malaysia dapat 
dilaksanakan mengikut rancangan.  Oleh itu kerajaan perlu sentiasa berhati-hati ketika 
membuat sesuatu keputusan berhubung dengan perbelanjaan pembangunan supaya 
masalah penangguhan pelaksanaan sesetengah projek dapat dikurangkan.   

 Kejayaan sesuatu Rancangan Malaysia bukanlah bergantung kepada jumlah 
projek yang dicadangkan dalam tempoh lima tahun sebaliknya apa yang lebih penting ialah 
keperluan rakyat dapat dipenuhi dengan bermakna melalui cara yang paling cost-effective. 
Justeru itu kerajaan perlu mengamalkan pendekatan pembangunan yang bersepadu di 
mana perlu ada interaksi dan komunikasi antara kementerian-kementerian berhubung 
dengan objektif pembangunan yang sama.   

 Pada masa sekarang kita dapat melihat beberapa kementerian telah 
melaksanakan projek-projek pembangunan untuk golongan sasaran yang sama tetapi 
secara berasingan.  Pada pendapat saya, pendekatan pembangunan ini tidak cost-effective 
dan menjadi salah satu punca utama pelaksanaan projek-projek lain terpaksa 
ditangguhkan.  Sebagai contoh, projek-projek anjuran Kementerian Belia dan Sukan, 
Kementerian Perpaduan Negara dan Pembangunan Masyarakat, Kementerian 
Pembangunan Luar Bandar dan Kementerian Pembangunan Wanita dan Hal Ehwal 
Keluarga sebenarnya mempunyai golongan sasaran yang saling bertindih.  Perlu adanya 
persefahaman dan koordinasi di antara kementerian-kementerian tersebut sebelum sesuatu 
program atau projek pembangunan dilancarkan.   

 Sekiranya salah satu kementerian telah menganjurkan program ‘A’ di kampung ‘A’, 
maka kementerian-kementerian lain tidak seharusnya mengadakan program yang sama 
atau lebih kurang sama di kawasan yang sama.  Sekiranya salah satu kementerian yang 
tersebut di atas telah memberikan peruntukan untuk membina sebuah balai raya di 
kampung ‘B’, maka apa yang sepatutnya dilakukan oleh kementerian-kementerian lain ialah 
setakat yang mungkin mengadakan aktiviti-aktiviti di balai raya tersebut supaya hasil setiap 
projek pembangunan kemudahan fizikal dapat dimaksimumkan.   

 Tuan Yang di-Pertua, banyak balai raya, dewan serba guna, pusat aktiviti serta 
gelanggang permainan telah dibina di setiap pelosok negara menggunakan peruntukan-
peruntukan daripada Kementerian Belia dan Sukan, Kementerian Perpaduan Negara dan 
Pembangunan Masyarakat, Kementerian Pembangunan Luar Bandar dan pihak berkuasa 
tempatan dan pejabat daerah, dukacitanya kemudahan-kemudahan ini kadang kala tidak 
digunakan sepenuhnya.  Ada juga di antara kemudahan-kemudahan tersebut tidak dijaga 
dengan baik kerana telah lama tidak digunakan.  

 Tuan Yang di-Pertua, saya berharap sebelum sesuatu peruntukan diluluskan oleh 
sesuatu kementerian untuk membina sebuah balai raya atau menyediakan kemudahan 
fizikal yang lain di sesuatu tempat, kajian awal perlu dilakukan untuk menentukan sama ada 
kementerian lain telah atau akan mewujudkan kemudahan yang sama di tempat yang sama 
atau berdekatan.  Sekiranya telah wujud kemudahan yang serupa di kawasan yang 
berkaitan maka maklumat juga perlu dikumpulkan untuk menentukan sama ada kemudahan 
yang sedia ada telah digunakan dengan sepenuhnya oleh penduduk yang berhampiran. 

 Kejayaan sesuatu dasar pembangunan tidaklah diukur atas bilangan kemudahan 
fizikal yang disediakan.  Apabila balai raya, dewan dan pusat aktiviti telah didirikan, langkah 
yang seterusnya ialah bagaimana untuk menggunakan kemudahan fizikal tersebut untuk 
aktiviti-aktiviti yang memanfaatkan penduduk tempatan seperti aktiviti-aktiviti kebajikan, 
sosial, perpaduan, kebudayaan, sukan dan kursus motivasi.  



62. sebelum tamatnya tempoh sesuatu Rancangan Malaysia. Penangguhan projek-projek yang telah dijanjikan kepada orang ramai boleh menjejaskan imej baik Kerajaan Barisan Nasional di kaca mata rakyat jelata. Di dalam kawasan saya sudah ada projek-projek begini yang dijanjikan pada tahun 2000, seperti projek poliklinik di kawasan Taman Universiti masih belum dilaksanakan dan projek persimpangan di Jalan Skudai dan Jalan Pontian, iaitu projek jejantas. Pengguna kenderaan di kawasan itu telah dijanjikan tiga kali dari tahun 1996 hingga sekarang masih belum dapat dilaksanakan, ini adalah persoalannya. Tuan Yang di-Pertua, walaupun Rancangan Malaysia cuma merupakan satu rancangan yang boleh dipinda jika perlu, saya percaya adalah menjadi harapan orang ramai agar semua projek yang dicadangkan dalam satu Rancangan Malaysia dapat dilaksanakan mengikut rancangan. Oleh itu kerajaan perlu sentiasa berhati-hati ketika membuat sesuatu keputusan berhubung dengan perbelanjaan pembangunan supaya masalah penangguhan pelaksanaan sesetengah projek dapat dikurangkan. Kejayaan sesuatu Rancangan Malaysia bukanlah bergantung kepada jumlah projek yang dicadangkan dalam tempoh lima tahun sebaliknya apa yang lebih penting ialah keperluan rakyat dapat dipenuhi dengan bermakna melalui cara yang paling cost-effective. Justeru itu kerajaan perlu mengamalkan pendekatan pembangunan yang bersepadu di mana perlu ada interaksi dan komunikasi antara kementerian-kementerian berhubung dengan objektif pembangunan yang sama. Pada masa sekarang kita dapat melihat beberapa kementerian telah melaksanakan projek-projek pembangunan untuk golongan sasaran yang sama tetapi secara berasingan. Pada pendapat saya, pendekatan pembangunan ini tidak cost-effective dan menjadi salah satu punca utama pelaksanaan projek-projek lain terpaksa ditangguhkan. Sebagai contoh, projek-projek anjuran Kementerian Belia dan Sukan, Kementerian Perpaduan Negara dan Pembangunan Masyarakat, Kementerian Pembangunan Luar Bandar dan Kementerian Pembangunan Wanita dan Hal Ehwal Keluarga sebenarnya mempunyai golongan sasaran yang saling bertindih. Perlu adanya persefahaman dan koordinasi di antara kementerian-kementerian tersebut sebelum sesuatu program atau projek pembangunan dilancarkan. Sekiranya salah satu kementerian telah menganjurkan program 'A' di kampung 'A', maka kementerian-kementerian lain tidak seharusnya mengadakan program yang sama atau lebih kurang sama di kawasan yang sama. Sekiranya salah satu kementerian yang tersebut di atas telah memberikan peruntukan untuk membina sebuah balai raya di kampung 'B', maka apa yang sepatutnya dilakukan oleh kementerian-kementerian lain ialah setakat yang mungkin mengadakan aktiviti-aktiviti di balai raya tersebut supaya hasil setiap projek pembangunan kemudahan fizikal dapat dimaksimumkan. Tuan Yang di-Pertua, banyak balai raya, dewan serba guna, pusat aktiviti serta gelanggang permainan telah dibina di setiap pelosok negara menggunakan peruntukan- peruntukan daripada Kementerian Belia dan Sukan, Kementerian Perpaduan Negara dan Pembangunan Masyarakat, Kementerian Pembangunan Luar Bandar dan pihak berkuasa tempatan dan pejabat daerah, dukacitanya kemudahan-kemudahan ini kadang kala tidak digunakan sepenuhnya. Ada juga di antara kemudahan-kemudahan tersebut tidak dijaga dengan baik kerana telah lama tidak digunakan. Tuan Yang di-Pertua, saya berharap sebelum sesuatu peruntukan diluluskan oleh sesuatu kementerian untuk membina sebuah balai raya atau menyediakan kemudahan fizikal yang lain di sesuatu tempat, kajian awal perlu dilakukan untuk menentukan sama ada kementerian lain telah atau akan mewujudkan kemudahan yang sama di tempat yang sama atau berdekatan. Sekiranya telah wujud kemudahan yang serupa di kawasan yang berkaitan maka maklumat juga perlu dikumpulkan untuk menentukan sama ada kemudahan yang sedia ada telah digunakan dengan sepenuhnya oleh penduduk yang berhampiran. Kejayaan sesuatu dasar pembangunan tidaklah diukur atas bilangan kemudahan fizikal yang disediakan. Apabila balai raya, dewan dan pusat aktiviti telah didirikan, langkah yang seterusnya ialah bagaimana untuk menggunakan kemudahan fizikal tersebut untuk aktiviti-aktiviti yang memanfaatkan penduduk tempatan seperti aktiviti-aktiviti kebajikan, sosial, perpaduan, kebudayaan, sukan dan kursus motivasi.